На основу члана 7. став 3. и члана 8. став 2., 3., 4. и 5. Одлуке о привременом постављању мањих монтажних објеката и уређаја на јавним површинама („Службени лист општине Сокобања“ број 23/20), Одлуке о накнадама за коришћење јавних површина („Службени лист општине Сокобања“ број 46/19), Плана постављања мањих монтажних објеката и уређаја на јавним површинама за 2020 год. („Службени лист општине Сокобања“ број 14/20 и 21/20)) означених у Графичком прилогу број 10. локација - Мермерно шеталиште, Председник општине Сокобања расписује:

- ЈАВНИ КОНКУРС -

За издавање места на мермерном шеталишту за постављање покретних привремених објеката за оглашавање и рекламирање предвиђених Планом постављања мањих монтажних објеката и уређаја на јавним површинама за 2020 год. („Службени лист општине Сокобања“ број 14/20 и 21/20), назначених у графичком прилогу број 10., локација рекламне табле и панои и то за следећа места:

**Рекламне табле:**

**-место број 1 површина до 1м2, озна чене у графичк ом прилогу са РК1**

**-место број 2 површина до 1м2, озна чене у графичк ом прилогу са РК2**

**-место број 3 површина до 1м2, озна чене у графичк ом прилогу са РК3**

**-место број 7 површина до 1м2, озна чене у графичк ом прилогу са РК7**

**-место број 8 површина до 1м2, озна чене у графичк ом прилогу са РК8**

**-место број 9 површина до 1м2, озна чене у графичк ом прилогу са РК9**

За постављање покретних - привремених објеката за оглашавање и рекламирање - пано табли на мермерном шеталишту у Сокобањи прописују се следећи услови:

Покретни - привремени објекати за оглашавање и рекламирање морају бити самостојећи, а могу бити једнострани или двострани метални или дрвени. За постављање покретних-привремених објектата за оглашавање и рекламирање није дозвољено користити друге објекте, дрвеће, цветне и зелене површине. Максималне димензије површине за рекламирање или оглашавање износе (60х90)ст по једној страни објекта**.**

Правна и физичка лица која обављају делатност у пословном простору могу за постављање покретних-привремених објектата за оглашавање и рекламирање користити простор испред сопственог пословног простора. Правна и физичка лица који желе да по овом основу користе простор мермерног шеталишта испред сопственог пословног простора дужни су да пре постављања покретног-привременог објекта за оглашавање и рекламирање поднесу захтев за постављање покретних-привремених објекта Општинској управи општине Сокобања и закључе Уговор о закупу. Правна и физичка лица који обављају делатност у пословним објектима намермерном шеталишту, а који већ користе простор мермерног шеталишта испред сопственог пословног простора за летње баште, могу постављати покретне - привремене објекте за оглашавање и рекламирање и то у виду табле за мени у летњој башти без подношења посебног захтева.

Испред сопственог пословног простора, али не и ван летње баште уколико је формирана) дозвољено је постављање једног мањег покретног - привременог објекта за оглашавање и рекламирање.

Учесници лицитације који излицитирају локације дужни су да се придржавају облика и димензија покретних - привремених објеката на којима се може вршити оглашавање и рекламирање. Сагласност на димензије, спољни изглед и материјале израде ових покретних-привремених објеката даје Општинска управа општине Сокобања;

Покретни - привремени објекти за ог лашавање и рекламирање не могу користити електричну енергију.

На јавним површинама изван простора мермерног шеталишта (прва, друга и трећа зона) дозвољено је постављање покретних - привремених објеката за оглашавање и рекламирање, уз претходно прибављену саг ласност Одељења за надлежног за послове урбанизма и грађевинарства Општинске управе општине Сокобања.

Положај, број и детаљи локација и места одређених за постављање дати су у графичком прилогу број 10 из Плана.

Локације за постављање рекламних табли доделиће се путем лицитације. Накнада за коришћење простора на јавним површинама за оглашавање, утврђује се посебним решењем, накнадно, у зависности од времена коришћења простора на јавним површинама.

Почетна цена за добијање локације за постављање износи 10.000,00 динара, по месту.

**Време коришћење простора на јавним површинама за оглашавање** је од 01**.08.2020. год.** а време коришћења простора на јавној површини за локације (места) не може бити краће од **3 месеца** ни дужи од **12 месеци**;

* Почетна износ за добијање локације (места) за постављање износи **10.000,00 дин**. **(десесетхиљада динара) по локацији (месту)** жиро рачун број: 840-749804-49 са назнаком: Почетна цена за добијање локације (места), са позивом на број 97 10-094, корисник: буџет општине Сокобања, и одређена је Планом постављања мањих монтажних објеката и уређаја на јавним површинама за 2020. год. („Службени лист општине Сокобања“ број 14/20, 21/20)
* Корак учешћа на надметању је **500,00 дин.**
* Администаративна такса у износу од **1.724,00 дин. (**за једну локацију - место) за учешће у конкурсу за доделу локације за привремено постављање рекламих табли, паноа, на јавним површинама (уплата на жиро-рачун: 840-742251843-73, Позив на број: 97 10-094; Сврха: Административне таксе, Прималац: буџет општина Сокобања.
* **Накнада з**а коришћење простора на јавној површини за обављање пословне делатности (привремени објекти - киосци, други мањи монтажни објекти, др...) утврђује се дневно сразмерно времену коришћења и то за свки цео или започет м2 простора који се користи.

Јавно надметање ће се одржати по истеку последењег дана објављивања Конкурса, а Конкурс се објављује у трајању до 8 дана на огласној табли Општинске управе и сајту Општине Сокобања.

**Јавно надметање ће се одржати у згради Општинске управе општине Сокобања дана 31.07.2020. год. са почетком у 12.00 часова.**

Пријава за учешће на Конкурсу садржи:

* име и презиме предузетника, јединствени матични број грађана и адресу становања;
* назив односно пословно име, седиште, ПИБ и матични број привредног субјекта;
* износ лицитационог корака;
* ознака локације-места за коју се подноси пријава.

Уз пријаву се доставља:

* уредно овлашћење за заступање;
* решење о упису у Регистар привредних субјеката код Агенције за привредне регистре Србије, или Судски регистар;
* потврда о извршеној регистрацији пореског обвезника (решење Министарства финансија о ПИБ);
* доказ о уплаћеном износу почетне цене за добијање локације за постављање објекта или уређаја;
* потврда о измиреним обавезама према општини Сокобања по основу свих локалних прихода - уврење из ЛПА)

Учесници, који су излицитирали локације-места за постављање објеката, односно уређаја, дужни су да у року од **5 дана** од дана одржавања јавног надметања поднесу захтев, Општини Сокобања-Одељењу надлежном за урбанизам, за добијање одобрења за постављање објекта.

У року од **15 (петнаест) дана** од дана подношења захтева, Општини Сокобања-Одељењу надлежном за урбанизам, за добијање одобрења за постављање објекта, председник Општине са најповољнијим понуђачем закључује Уговор о коришћењу јавне површине (у даљем тексту: Уговор)

Учесник губи право на повраћај средстава уплаћених на име почетног износа за добијање локације за постављање објекта, односно уређаја у случају одустанка од своје пријаве.

Уколико најповољнији понуђач не закључи уговор у року од **5 дана** од дана достављања уговора губи право на повраћај средстава уплаћених на име почетног износа за добијање локације за постављање објекта, односно уређаја и на име разлике до висине излицитиране цене закупа.

Рок за повраћај почетне цене за добијање локације за постављање објекта или уређаја учесницима који не добију на корићење јавну површину је **5 дана** од дана одржавања јавног надметања

Услови за спровођење поступка јавног надметања испуњени су ако је најмање једно лице стекло статус учесника на јавном надметању и ако то лице или његов овлашћени заступник присуствују јавном надметању.

Уколико нема заинтересованих учесника за јавно надметање, поступак се понавља у року од 30 дана.

Подносилац неуредне, непотпуне и неблаговремене пријаве, губи право учешћа у поступку јавног надметања и комисија за спровођење поступка такве пријаве одбацује.

Поступак јавног надметања спроводи Комисија образована решењем од стране Председника општине Сокобања, број: 352-96/20 од 12.05.2020. год.

**Пријаве се подносе најкасније до 10:00 часова, дан пре заказаног јавног надметања преко писарнице Општинске управе општине Сокобања односно до 31.07.2020. год. са назнаком „ПРИЈАВА ЗА ЈАВНИ КОНКУРС - за издавање места на мермерном шеталишту рекламне табле,панои - Комисији за спровођење поступка.**

Саставни део Јавног конкурса је Графички прилог са предложеним локацијама који је прописан Планом а који се може преузети на сајту општине Сокобања:  [[www.opstinasokobanja.com](http://www.opstinasokobanja.com/)](http://www.opstinasokobanja.com/)и писарници Општинске управе општине Сокобања.

Јавни конкурс биће објављен на огласној табли Општинске управе општине Сокобања и интернет страници општине Сокобања [www.opstinasokobanja.com](http://www.opstinasokobanja.com/)  и локалним медијима.

Број:352-175/2020

У Сокобањи, 23.07.2020. године

ПРЕДСЕДНИК ОПШТИНЕ Исидор Крстић с.р.